પાટણ: જમીન વિવાદને પગલે સમીના એક ગામનો દલિત પરિવાર લાંબા સમય સુધી માંગ નહીં સંતોષતા આજે બપોરના સુમારે આત્મવિલોપનના બોર્ડ સાથે કચેરી સામે પ્રદર્શન કર્યું હતું. પોલીસે બેનર લઈ લીધાની ગણતરીની મિનિટોમાં એક સામાજિક કાર્યકરે પોતાના શરીરે જ્વલનશીલ પ્રવાહી છાંટીને આગ ચાંપી હતી. આગ પર કાબૂ મેળવીને તેને તાત્કાલિક હોસ્પિટલ ખસેડવામાં આવ્યો હતો. સરકારે આ મામલે તપાસનો આદેશ આપ્યો છે. જ્યારે દલિત નેતા જિજ્ઞેશ મેવાણીએ આ મામલે સરકારની ઉગ્ર ઝાટકણી કાઢતા તાત્કાલિક મુખ્યમંત્રી વિજય રુપાણી ના રાજીનામાની માગણી કરી છે.